open-index/open-wikipedia-markdown huggingface dataset:
காடர்

**காடர்** (*Kadar*) எனப்படுவோர் தமிழ்நாடு மற்றும் கேரளாவில் வாழுகின்ற ஒரு பழங்குடியினர் ஆவர். இவர்களின் பெயர் தென் திராவிட வார்த்தையான, காடு என்பதிலிருந்து பெறப்பட்டிருக்கலாம், மேலும் இது ஒரு புறப்பெயராகவும் இருக்கலாம்.

இவர்கள் கோயம்புத்தூரில் உள்ள ஆனைமலை, பரம்பிக்குளம், கங்கடவு, பெரும்பாறை போன்ற இடங்களிலும் மற்றும் திருச்சிராப்பள்ளி, தஞ்சாவூர் மாவட்டங்களிலும் வாழ்கின்றனர். இவர்கள் மொழி கன்னட மொழிக் கலப்புள்ளது.

இவர்களின் உடலமைப்பினை கொண்டு இவர்கள் ஆபிரிக்காவிலிருந்து, இந்தியா வந்திருக்கக் கூடும் என்று தொல்லியலாளர்கள் கருதுகின்றனர். எட்கர் தர்ஸ்டன் எனும் மானிடவியலாளர் இவர்களை நீக்ராய்ட் இனமாக வகைப்படுத்துகிறார்.

கேரள மாநிலத்தின், கொச்சியின் கிழக்குப் பகுதியில் உள்ள ஏலமலைப் பகுதி தென்கேரள மலைப்பகுதி மற்றும் தமிழகத்தில் கோவை மாவட்ட ஆனைமலையின் பிரமன்கடவு, பன்னிக்குழி, சவமலை, நெடுங்குன்றம், கருங்குன்றம், அயன்குளம், வாகைமலை போன்ற இடங்களில் பலநூறாண்டுகளாக வாழ்ந்து வருகின்றனர். இவர்களின் வாழ்வாதாரமாக இருப்பது வேட்டையாடுதலும், தேன் சேகரிப்பதும் ஆகும்.

பறையர் இன மக்கள், காடர் இனம், பறையர் இனத்தைச் சேர்ந்தவர் என்றும், அவர் காடுகளையும், வன உயிர்களையும் கவனித்துக்கொள்கிறார்கள் என்றும் கூறுகின்றனர். 

## வரலாறு

இருபதாம் நூற்றாண்டின் முற்பகுதியில், காடர்கள் வன அதிகாரிகளுடன் இணைந்து கொச்சின் சமஸ்தானத்தில் காடுகளைப் பராமரிக்கவும், அரச வேட்டைக் குழுக்களை வழிநடத்தவும் பணியாற்றினர்.. தற்போது, பழங்குடியினரில் பலர் சமவெளிகள் மற்றும் நகர்ப்புறங்களுக்கும், அதன் அருகிலுள்ள பகுதிகளுக்கு குடிபெயர்ந்துள்ளனர். அவர்களின் பாரம்பரிய தொழில்களுக்கு மேலதிகமாக, அவர்கள் விவசாயக் கூலிகள், கூடை தயாரிப்பாளர்கள் மற்றும் வரைபட நெசவாளர்களாக வேலை செய்கிறார்கள். உள்கட்டமைப்பு இல்லாமை மற்றும் கல்வி வாய்ப்புகள் போன்ற பல பிரச்சினைகளை அவர்கள் எதிர்கொள்கின்றனர். வனவிலங்குகளைப் பாதுகாப்பதற்காக, வெளியாட்கள் தாங்கள் வாழும் காடுகளுக்குள் நுழைவது தடைசெய்யப்பட்டுள்ளதால், அவர்கள் மற்ற சமூகங்களுடன் தொடர்பு கொள்வதில்லை. அவர்களின் மொழியான காடர் மொழி மிகவும் ஆபத்தான நிலையில் உள்ளது மற்றும் இம்மொழியை பேசுபவர்கள் தமிழ் போன்ற பிராந்திய மொழிகளுக்கு மாறுவதால் என்றென்றும் மறைந்து போகும் அபாயத்தில் உள்ளது. காடர்கள் ஆன்மிகம் மற்றும் இந்து மதத்தைப் பின்பற்றுகிறார்கள்.

இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடியினர், வகுப்பில் உள்ளனர்.

## உசாத்துணை
அ.கா.பெருமாள். (2005). தமிழகப் பழங்குடிகள். *மனோரமா இயர்புக் 2005*, 302-318.

## மேற்கோள்கள்

பகுப்பு:தமிழகப் பழங்குடிகள்
பகுப்பு:கேரளப் பழங்குடிகள்
லூகா பசியோலி

thumb|300px|லூகா பசியோலி
**பிரா லூகா பார்டோலோமியோ டி பசியோலி** (*Fra Luca Bartolomeo de Pacioli*) சுருக்கமாக லூகா பசியோலி ( 1447 &ndash; 19 சூன் 1517) இத்தாலிய நாட்டினைச் சேர்ந்த ஒரு கணிதவியலாளர்,மற்றும் பிரான்சிஸ்கன் சபையைச் சேர்ந்த துறவியுமாவார். அத்துடன் இவர் லியனார்டோ டா வின்சியுடனும் சேர்ந்தும் பணியாற்றியிருக்கின்றார். கணக்கியல் துறையில் இவர் ஆற்றிய பங்களிப்பின் காரணமாக **கணக்கியலின் தந்தை** என அழைக்கப்படுகின்றார்.

## வாழ்க்கை
வெனிஸ் மற்றும் ரோம் நகரில் கல்வி கற்ற லூகா பசியோலி 1470 ம் ஆண்டில் துறவியானார்.1497 ம் ஆண்டு மிலன் நகரிற்குப் புலம் பெயரும் வரைக்கும்கணிதத்துறை ஆசிரியராகப் பணியாற்றினார். மிலன் நகரத்திலே அவர் டாவின்சியுடன் சேர்ந்து பணியாற்றியதுடன் டாவின்சிக்குப் கணிதம் போதிப்பவராகவும் விளங்கினார். 1517 ம் ஆண்டில் இறந்தார்.

## ஆக்கங்கள்
லூகா பசியோலி கணிதவியல் சார்ந்து பலவித ஆக்கங்களை வெளியீட்டுள்ளார் அவற்றில் சில:

* *Summa de arithmetica, geometrica, proportioni et proportionalita* (வெனிஸ் 1494),அவரது காலத்தினில் காணப்பட்ட கணிதவியல் சார் அறிவின் கூட்டுமொத்தமான தொகுப்பினை உள்ளடக்கிய ஒர் நூலாக்கும்.மேலும் இந்நூல் கணக்குபதிவியல் முறையான இரட்டை பதிவுமுறைமை பற்றிய காலத்திற்கு முந்திய விளக்கத்திற்காகவும் புகழ்பெற்றது.இத்தகைய பதிவுமுறை மறுமலர்சிக்கால வெனிஸ் நகர வியாபாரிகளிடத்தே ஏற்கனவே காணப்பட்டாலும் அதனை லூகா பசியோலி செம்மைப்படுத்தினார். இதன் காரணமாகவே அவர் "கணக்கியலின் தந்தை" எனப்படுகின்றார்.
* *De viribus quantitatis* (Ms. Università degli Studi di Bologna, 1496–1508), கணிதவியல் ஆய்வுக்கட்டுரைகள்.
* *Geometry* (1509), a Latin translation of Euclid.
* *De divina proportione* (மிலனில் எழுதப்பட்டது 1496–98, 1509ம் ஆண்டில் வெனிசில் வெளியீடப்பட்டது).

## மேற்கோள்கள்

## வெளி இணைப்புகள்
* Luca Pacioli: The Father of Accounting 
* Full Biography of Pacioli (St.Andrews) 
* The Enigma of Luca Pacioli's Portrait
* Outline of Pacioli's Treatise - PARTICULARIS DE COMPUTIS ET SCRIPTURIS1

பகுப்பு:1447 பிறப்புகள்
பகுப்பு:1517 இறப்புகள்
பகுப்பு:இத்தாலியக் கணிதவியலாளர்கள்
பகுப்பு:கணக்கியல்
அகதிகளுக்கான ஐக்கிய நாடுகளின் ஆணையம்

**அகதிகளுக்கான ஐக்கிய நாடுகளின் ஆணையம்** அல்லது **ஐக்கிய நாடுகள் உயர் ஸ்தானியம்** (United Nations High Commissioner for Refugees) என்னும் ஐக்கிய நாடுகள் அமைப்பானது அகதிகளைப் பாதுகாப்பதற்கும், ஆதரவளிப்பதற்கும், அரசின் அழைப்பினாலோ அல்லது ஐக்கிய நாடுகளின் அழைப்பினால் அகதிகளை மீளத் திரும்புவதற்கோ அல்லது மீள் குடியமர்விற்கோ உதவுவதைக் கருப்பொருளாகக் கொண்டதாகும். 14 டிசம்பர் 1950 இல் ஆரம்பிக்கப்பட்ட இவ்வமைப்பின் தலைமையகம் சுவிட்சர்லாந்தின் ஜெனிவாவில் அமைந்துள்ளது.

இவ்வமைப்பானது *ஐக்கிய நாடுகளின் உதவி மற்றும் மீள்குடியேற்ற நிர்வாகம்* மற்றும் *சர்வதேச அகதிகள் அமைப்பின்* வழிவந்த அமைப்பாகும். அகதிகளுக்கான ஐக்கிய நாடுகளின் ஆணையம் 1954 இலும், 1981 இலும் சமாதானத்திற்கான நோபல் பரிசினை வென்றுள்ளது. இவ்வமைப்பானது உலகளாவிய அகதிகள் பிரச்சினையை முன்னின்று கவனிப்பதுடன் சர்வதேச அமைப்புக்களுடனும் சேர்ந்து செயற்பட்டு அகதிகளைப் பாதுகாத்து அவர்களின் பிரச்சினைகளைத் தீர்த்து வருகின்றது.

## மேற்கோள்கள்

### வெளியிணைப்புகள்
* அகதிகளுக்கான ஐக்கிய நாடுகளின் ஆணையம் அதிகாரப்பூர்வ இணையத்தளம் 
* அகதிகளுக்கான ஐக்கிய நாடுகளின் ஆணையகம் இலங்கை இணையத்தளம் 

பகுப்பு:நோபல் அமைதிப் பரிசு பெற்றவர்கள்
பகுப்பு:இந்திரா காந்தி அமைதிப் பரிசு பெற்றவர்கள்
கல்வி நிர்வாகம்

கற்றல் கற்பித்தலை அபிவிருத்தி செய்வதை நோக்காக கொண்ட ஒரு களப் பிரயோக கல்வித்துறை **கல்வி நிர்வாகம்** ஆகும்.  இத்துறை உளவியல், சமூகவியல், அரசியல், விஞ்ஞானம், பொருளியல், நிர்வாகவியல் ஆகிய துறைகளில் இருந்து கட்டியெழுப்பப்படுகின்றது.   

எல். குலிக் என்பவர் கல்வி நிர்வாக முறைகளில்  பின்வரும் முக்கிய அம்சங்களை குறிப்பிடுகின்றார்.

* திட்டமிடல் - planning
* நிறுவுதல் - organising
* தொழிலுக்கு அமர்த்தல் - staffing
* பணித்தல் - directing
* இயைபுபடுத்தல் - cordination
* அறிக்கை சமர்ப்பித்தல் - reporting
* வரவு செலவுகளைச் திட்டமிடல் - budget planning

## கலைச்சொற்கள்

## ஆதாரங்கள்

## வெளி இணைப்புகள்
பகுப்பு:கல்வி
பன்னாட்டுக் காவலகம்

**சர்வதேச காவல் துறை** (The International Criminal Police Organization - **INTERPOL**) சர்வதேச குற்ற நடவடிக்கைகளை தடுப்பதை நோக்காக கொண்டு 1923 ம் ஆண்டு உருவாக்கப்பட்ட காவல்துறை அமைப்பு ஆகும். இது 184 உலக நாடுகளை உறுப்பினர்களாக கொண்டுள்ளது. இவ் அமைப்பு நாடுகளின் காவல்துறைகளுக்கிடையான ஒத்துழைப்பு, இயைபு ஆக்கத்தை ஏதுவாக்குகின்றது. இவ் அமைப்பின் தலைமையகம் லியான்ஸ், பிரான்சில் அமைந்துள்ளது.
## வெளியிடும் உலகாளாவிய அறிவிப்புகள்

ஒரு நாட்டில் குற்றம் புரிந்து வேறு உறுப்பு நாடுகளில் தங்கியிருப்பவர்களை கண்டு பிடிக்கவும், விசாரணை செய்யவும், கைது செய்து குற்றம் செய்த நாட்டின் அரசிடம் ஒப்படைக்கவும், பண்னாட்டு காவலகம் பன்னாட்டு வானூர்தி நிலையங்கள், குடிவரவு அலுவலகங்கள் மற்றும் பன்னாட்டு எல்லைச்சாவாடிகளுக்கு 7 வண்ணங்களில் அறிவிப்புகளை வெளியிடுவர். 7 வண்ண அறிவிப்புகளும், அதன் நோக்கங்களும் பின்வருமாறு:

ஒரு உறுப்பு நாட்டின் மத்திய காவல் பணியகத்தின் வேண்டுகோளின் பேரில் இன்டர்போலின் பொதுச் செயலகத்தால்  7 வண்ணங்களில் அறிவிப்புகள் வெளியிடப்படுகிறது. மேலும் அவை அனைத்து உறுப்பு நாடுகளுக்கும் கிடைக்க வகை செய்யப்படுகிறது.

* **சிவப்பு அறிவிப்பு**: குற்ற வழக்குத் தொடர அல்லது தண்டனை அனுபவிக்கத் தேடப்படும் நபர்களின் இருப்பிடத்தை அறிவதற்கும், கைது செய்வதற்காகவும் மற்றும் தேடுதல் பணிக்கு.
* **மஞ்சள் அறிவிப்பு**: காணாமல் போனவர்களைக் கண்டுபிடிக்க உதவுதல், பெரும்பாலும் சிறார்களைக் கண்டறிதல் அல்லது தங்களை அடையாளம் காண முடியாத நபர்களை அடையாளம் காண உதவுதல்.
* **நீல அறிவிப்பு**: குற்றவியல் விசாரணை தொடர்பாக ஒரு நபரின் அடையாளம், இருப்பிடம் அல்லது செயல்பாடுகள் பற்றிய கூடுதல் தகவல்களைச் சேகரிக்க.
* **கருப்பு அறிவிப்பு**: அடையாளம் தெரியாத உடல்கள் பற்றிய தகவல்களைத் தேடுதல்.
* **பச்சை அறிவிப்பு**: பொது பாதுகாப்புக்கு அச்சுறுத்தலாகக் கருதப்படும் ஒரு நபரின் குற்றச் செயல்கள் குறித்து எச்சரிக்கை வழங்குதல்.
* **ஆரஞ்சு அறிவிப்பு**: பொது பாதுகாப்புக்கு கடுமையான மற்றும் உடனடி அச்சுறுத்தலைக் குறிக்கும் ஒரு நிகழ்வு அல்லது ஒரு நபர் அல்லது ஒரு பொருள் அல்லது செயல்முறை குறித்து எச்சரிக்க செய்தல்.
* **ஊதா அறிவிப்பு**: குற்றவாளிகள் பயன்படுத்தும் செயல் முறைகள், பொருள்கள், சாதனங்கள் மற்றும் மறைத்தல் முறைகள் பற்றிய தகவல்களைத் தேட அல்லது வழங்குதல்.

## உறுப்பு நாடுகள்
Sub-bureaus shown in *italics*.

## இதனையும் காண்க
* பன்னாட்டுக் காவல்துறை அறிவிப்பு
## மேற்கோள்கள்


## வெளி இணைப்புகள்
* இண்டர்போலின் அதிகாரபூர்வ இணையதளம்

பகுப்பு:அமைப்புகள்
பகுப்பு:பன்னாட்டு அமைப்புகள்
கனடாவின் போக்குவரத்துக் கட்டமைப்பு

**கனேடிய போக்குவரத்து கட்டமைப்பு** (Canadian transportation infrastructure) கனடாவின் சாலைகள், தொடருந்துப் பாதைகள், ஆகாய, கடல்வழி மற்றும் குழாய்வழிக் கட்டமைப்பைக் குறிக்கின்றது. கனடாவின் பரந்த பிரதேசம் காரணமாக எல்லைக்கு எல்லை அதனை இணைக்கும் ஒரு சிறந்த போக்குவரத்து மார்க்கம் அதன் இருப்பிற்கு முக்கியமாக அமைகின்றது. மனிதர்களையும் பொருட்களையும் ஏற்றி இறக்கும் வழிமுறைகள் சிறப்பாக அமைவது பொருளாதரத்திற்கு அவசியமாகவும், அரசியலில் முக்கிய அம்சமாகவும் இருக்கின்றது.

### நெடுஞ்சாலைகள்
* டிரான்ஸ் கனடா நெடுஞ்சாலை

### தொடரூந்து
* கனடா பசுபிக் தொடருந்துப் பாதை
* கனடா தேசிய தொடருந்துப் பாதை

### கடல்வழி
* செயின்ற் லோரன்ஸ் கடல்வழி

## வெளி இணைப்புகள்
* Government Structure and Transportation 
* http://www.tc.gc.ca/aboutus/whatwedo.htm
* http://www.ttc.ca/

## மேற்கோள்கள்

பகுப்பு:கனடாவில் போக்குவரத்து
கொள்வனவு நாளேடு

வணிக நிறுவனங்களில் காணப்படும் பேரேடு வகைகளில் **கொள்வனவு நாளேடு** (*Purchase ledger*) ஒன்றாகும். கொள்வனவு நாளேட்டில் நிறுவனத்தினால் கடன் அடிப்படையில் வியாபாரத்திற்கென கொள்வனவு செய்யப்பட்ட பொருட்கள் பற்றியும் கடனளித்தோர் பற்றியுமான பதிவு இடம்பெறும். கிரய பட்டியலின் (invoices) ஆதாரத்துடன் இப்பதிவுகள் மேற்கொள்ளப்படுகின்றன.
பகுப்பு:கணக்கு பதிவியல்
வலை 2.0

thumb|வலை 2.0 தலைமுறை பயன்படுத்து வலைத்தள எழிலூட்டல் கூறுகளை பிரதிநிதித்துவப்படுத்தும் குறியீட்டுப்படம் ஒன்று. நிறக்கலப்பு, வளைந்த மூலைகள், பெரிய எழுத்துருக்கள், வரிக்கோடுகளுடனான பின்னணி, பிரபல "beta" மேலொட்டு, ஒளியூடுபுகவிடும் இயல்பு, பிரகாசமான வண்ணங்கள், ஆப்பிள் நிறுவனத்தால் கண்டுபிடிக்கப்பட்ட "ஈரத்தள" எழிலூட்டல் போன்றவற்றை இது கொண்டிருக்கிறது.
**வலை 2.0 (web 2.0)** எனும் சொல், வைய விரிவு வலையில் பரந்துள்ள இரண்டாந்தலைமுறை இணையச்சேவைகளை குறிக்க பயன்படுகிறது.

முதலாந்தலைமுறையோடு ஒப்பிடும்போது, வலை 2.0 ஆனது முதல் தலைமுறையின் மரபான நிலையான வலைப்பக்கங்களை தாண்டி, பொதுவாக கணினியில் பயன்படுத்தும் செயலிகள் போன்ற அனுபவத்தை பயனர்களுக்கு கொடுக்கத்தக்க வலைச்சேவைகளை கொண்டிருக்கிறது.

வலை 2.0 வலைச் செயலிகள், 1990 களிலேயே முகிழ்க்கத்தொடங்கிவிட்ட சில தொழிநுட்பங்களை பொதுவாக பயன்படுத்துகிறது.

* public web service APIs (1998)
* ஏஜாக்ஸ் (1998)
* செய்தியோடை (1997)

போன்றவை அவற்றுள் சிலவாகும்.

இச்சேவைகள் பெருமெடுப்பிலான பிரசுரிப்பை, தகவல் பகிர்வை அனுமதிக்கின்றன. இந்த கருத்துருவமானது விக்கி கள், வலைப்பதிவுகள் போன்றனவற்றையும் உள்ளடக்குகின்றது.

## வெளி இணைப்புகள்

* வலை 2.0 செல்நெறிக்கேற்ற சின்னங்களை உருவாக்கும் வலைச்செயலி

பகுப்பு:வலை 2.0
பகுப்பு:புதிய ஊடகம்
துவிதம் (நூல்)

இந்நூல், ஆழியாள் என்ற புனைபெயரை கொண்ட மதுபாஷினி என்ற கவிஞரின் கவிதைகளின் தொகுப்பாகும்.
எக்ஸில், ஊடறு, மூன்றாவது மனிதன், பெண்கள் சந்திப்பு மலர் 2004 போன்ற சஞ்சிகைகளிலும் நூற்களிலும் வெளிவந்த இக்கவிஞரது படைப்புக்கள் இந்நூலில் தொகுக்கப்பட்டுள்ளன.

## வெளி இணைப்புகள்
* ஆழியாளின் துவிதம் பற்றிய  அறிமுகக்குறிப்பு ஒன்று 
* ஆழியாளின் ‘துவிதம்’ பற்றிய ஓர் நோக்கு! - மு.பொ.
*ஆழியாளின் துவிதம்/சு. குணேஸ்வரன்http://kathiyaalkal.blogspot.com/2009/03/blog-post_8636.html

பகுப்பு:ஈழத்து நூல்கள்
ஆழியாள்

**ஆழியாள்** (பிறப்பு: 16 சூன் 1968) என்ற புனைபெயரில் எழுதும் **மதுபாஷினி ரகுபதி** இலங்கைத் தமிழ்க் கவிஞர். இவருக்கு "நெடுமரங்களாய் வாழ்தல்" என்ற பிரதிக்காக 2021 ஆம் ஆண்டிற்கான கவிதை விருதை  கனடா தமிழ் இலக்கியத் தோட்டம் வழங்கிக் கௌரவித்தது.

## வாழ்க்கைக் குறிப்பு
இவர் 1968ம் ஆண்டு இலங்கையில் திருகோணமலை மாவட்டத்தில் பிறந்தார். அங்கேயே புனித சவேரியார் வித்தியாலயத்தில் ஆரம்பக் கல்வியைக் கற்று மதுரை மீனாட்சி கல்லூரியில் ஆங்கில இலக்கியத்தில் பட்டப்படிப்பையும், ஆத்திரேலியாவில் நியூ சவுத் வேல்சு பல்கலைக்கழகத்தில் ஆங்கில இலக்கியத்தில் முதுகலைப் பட்டப் படிப்பையும் பெற்றவர். யாழ்ப்பணப் பல்கலைக்கழகத்தின் வவுனியா வளாகத்தில் ஆங்கில விரிவுரையாளராக ஐந்து ஆண்டுகள் பணிபுரிந்து தற்போது ஆத்திரேலியத் தலைநகர் கான்பராவில் வசித்து வருகிறார்.

## எழுத்துத் துறை
தொண்ணூறுகளில் எழுதத்தொடங்கிய ஆழியாளின் மூன்று கவிதைத் தொகுப்புக்களும் ஓர் மொழிபெயர்ப்பு கவிதைத் தொகுப்பும் இதுவரை வெளிவந்துள்ளன. மொழிபெயர்ப்பு, படைப்பிலக்கியம், விமரிசனம் ஆகியவற்றில் தீவிரமாக ஈடுபடுபவர். இவரது படைப்புகள் மூன்றாவது மனிதன், கணையாழி, சரிநிகர், ஆறாம்திணை, தோழி, உயிர்நிழல், அம்மா, பெண் ஆகிய இலக்கியச் சஞ்சிகைகளில் வெளிவந்துள்ளன. இவரது கவிதைகள் மலையாளத்திலும், கன்னடத்திலும் மொழிபெயர்க்கப்பட்டுள்ளன.

## இவரது நூல்கள்
* உரத்துப்பேச , கவிதைத் தொகுப்பு
* துவிதம் , கவிதைத் தொகுப்பு
* கருநாவு, கவிதைத் தொகுப்பு
* பூவுலகைக் கற்றலும் கேட்டலும் (அவுஸ்திரேலிய ஆதிக்குடிகளின் மொழிபெயர்ப்பு கவிதைகள்)

## மேற்கோள்கள்

## வெளி இணைப்புகள்

*ஆழியாளுடன் ஓர் உரையாடல், சிறப்பு ஒலிபரப்புச் சேவை
* ஆழியாளின் துவிதம் பற்றிய டிசே தமிழனின் அறிமுகக்குறிப்பு 
*ஆழியாள் கவிதைகள்

பகுப்பு:ஈழத்து எழுத்தாளர்கள்
பகுப்பு:1968 பிறப்புகள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:ஆஸ்திரேலியத் தமிழ் எழுத்தாளர்கள்
பகுப்பு:தமிழ்ப் பெண் எழுத்தாளர்கள்
தவில் கலைஞர்களின் பட்டியல்

தாள இசைக் கருவிகளில் ஒன்றாகிய தவில் வாசிப்பதில் மிகச்சிறந்த கலைஞர்கள்:
*நீடாமங்கலம் மீனாட்சி சுந்தரம் பிள்ளை
*தஞ்சாவூர்குருடி.ஆர்.கோவிந்தராஜன் T.r.Govindharajan
*மலைக்கோட்டை பஞ்சாபகேச பிள்ளை
*திருமுல்லைவாயில் முத்துவீரு பிள்ளை
*கும்பகோணம் தங்கவேல் பிள்ளை
*திருநகரி நடேச பிள்ளை
*நாச்சியார்கோயில் என். பி. இராகவப்பிள்ளை
*வலங்கைமான் ஏ. சண்முகசுந்தரம் பிள்ளை
*நீடாமங்கலம் சண்முகவடிவேல் பிள்ளை
*யாழ்ப்பாணம் தட்சிணாமூர்த்தி பிள்ளை
*வலயப்பட்டி ஏ. ஆர். சுப்பிரமணியம்
*அரித்துவாரமங்கலம் ஏ. கே. பழனிவேல்
*திருவாளப்புத்தூர் டி. ஏ. கலியமூர்த்தி


பகுப்பு:கருநாடக இசை குறித்த பட்டியல் கட்டுரைகள்
புகழ்பெற்ற மிருதங்கக் கலைஞர்களின் பட்டியல்

மிருதங்கக் கலைஞர்களில் குறிப்பிடத்தக்கவர்கள்:

## தென்னிந்தியா
*தஞ்சாவூர் நாராயண சாமி அப்பா
*புதுக்கோட்டை தட்சிணாமூர்த்தி பிள்ளை
*கும்பகோணம் அழகநம்பியா பிள்ளை
*பழனி முத்தையா பிள்ளை
*இராமநாதபுரம் சித்சபை சேர்வை
*தஞ்சாவூர் வைத்தியநாத ஐயர்
*தஞ்சாவூர் ராமதாஸ் ராவ்
*குற்றாலம் சிவவடிவேலு பிள்ளை
*சென்னை வேணுநாயக்கர்
*பழனி சுப்பிரமணிய பிள்ளை
*பாலக்காடு டி. எஸ். மணி ஐயர்
*திருச்சி சங்கரன்   
*உமையாள்புரம் கே. சிவராமன்
*காரைக்குடி மணி 
*இராமநாதபுரம் சி. எஸ். முருகபூபதி
*திருவாரூர் பக்தவத்சலம்
*பாலக்காடு ஆர். ரகு

## யாழ்ப்பாணம்
*க. சண்முகம்பிள்ளை


பகுப்பு:மிருதங்கம்
தேலேஸ்

**மிலேத்தசின் தேலேசு** (*Thales of Miletus*, , **தேலேசு** (*Thalēs*; , தேலிஸ்;  கிமு 624 – அண். கிமு 546) என்பவர் அனத்தோலியாவில் மிலீட்டஸ் நகரைச் சேர்ந்த சாக்கிரட்டீசுக்கு முந்திய கிரேக்க மெய்யியலாளர் ஆவார். இவர் கிரேக்கத் தொன்மத்தின் ஏழு ஞானிகளுள் ஒருவராகக் கணிக்கப்படுகிறார். கிரேக்க மெய்யியலில் இவர் முதன்மையானவர் எனக் குறிப்பாக அரிசுட்டாட்டில் போன்றோர் கருதினர். கிரேக்கத் தன்னியல்பு பொருள்முதல் வாத மெய்யியற் பள்ளியைத் தொடங்கி வைத்தவரும் இவரே. இயற்கையின் தொன்முதல் நெறிமுறை ஆகவும் பொருண்மத்தின் தன்மையாகவும் நீரை இவர் கருதியதாக அரிசுட்டாட்டில் கூறுகிறார். எனவே இவர்தான் நிலவும் அனைத்துப் பண்டங்களுக்குமான அடிப்படையைப் புலன்களால் உணரமுடிந்த ஒற்றைப் புறநிலை நெறிமுறையால்முதலில்  விளக்கியவராவார்.

தேலேசு இயற்கை நிகழ்வுகளைத் தொன்மத்தைப் பயன்படுத்தாமல் விளக்கினார். பெரும்பாலும் பிற அனைத்துச் சாக்ரட்டீசுக்கு முந்திய மெய்யியலாருமே அறுதி பொருளையும் மாற்றத்தையும் உலக நிலவலையும் இவரைப் பின்பற்றித் தொன்மம் சாராமலே விளக்கினர். இந்த தொன்மம் தவிர்த்தல் போக்கு அறிவியல் புரட்சியை ஏற்படுத்தியது. இவர்தான் அனைத்துக்குமான பொது நெறிமுறையையும் கருதுகோள்களையும் உருவாக்கிப் பயன்படுத்தியவர். எனவே இவர் "அறிவியலின் தந்தை" எனவும் போற்றப்படுகிறார். என்றாலும் சிலர் இத்தகுதி தெமாக்கிரித்தசுக்கே பொருந்தும் என்கின்றனர்.

பட்டைக்கூம்புகளின் உயரத்தையும் கடற்கரையில் இருந்து கப்பல் உள்ள தொலைவையும் கண்டறிய, இவர் கணிதவியலில் வடிவவியலைப் பயன்படுத்தினார். இவர்தான் முதலில் தேலேசுத் தேற்றத்தின் கிளைத்தேற்றங்களைக் கண்டறிய பகுப்புவழி பகுத்தறிதல் முறையைப் பயன்படுத்தினார். எனவே இவரே முதல் கணிதவியலாராக, ஏன், கணிதவியலின் கண்டுபிடிப்பாளராகவே கருதப்படுகிறார்.

இவர் கிமு 585-84 இல் சூரிய ஒளிமறைப்பை முன்கணித்துள்ளார். ஆம்பர் என்னும் பொருளை துணியில் தேய்த்த பின் அது வைக்கோல் துண்டுகளை ஈர்க்கும் திறம் பெறுகின்றது என கண்டுபிடித்தார். அம்பரின் இப் பண்பைப் பற்றி கிமு 300களில் வாழ்ந்த பிளாட்டோ என்பாரும் குறித்துள்ளார். மின்சாரத்தின் அடிப்படைப் பண்புகளில் ஒன்றான மின் தன்மை இவ்வகைக் கண்டுபிடிப்பில் இருந்து தொடங்கியதாகக் கருதப்படுகின்றது.

## மேலும் காண்க
*தேலேசுத் தேற்றம்

## குறிப்புகள்

## உசாத்துணை
*  Third Edition 
* எரோடோட்டசு, *Histories*, A. D. Godley (translator), Cambridge: Harvard University Press, 1920; . Online version at Perseus
* மூத்த பிளினி, *The Natural History* (eds. John Bostock, M.D., F.R.S. H.T. Riley, Esq., B.A.) London. Taylor and Francis. (1855). Online version at the Perseus Digital Library.
* 

## வெளி இணைப்புகள்

* 
* Thales of Miletus from The Internet Encyclopedia of Philosophy
* Thales of Miletus  from the MacTutor History of Mathematics archive
* Livius, Thales of Miletus  by Jona Lendering
* Thales
* Thales' Theorem - Math Open Reference (with interactive animation)

பகுப்பு:கிமு 624 பிறப்புகள்
பகுப்பு:கிமு 546 இறப்புகள்
பகுப்பு:கிரேக்க கணிதவியலாளர்கள்
பகுப்பு:கிரேக்க இயற்பியலாளர்கள்
பகுப்பு:கிரேக்க மெய்யியலாளர்கள்
அம்பர்

thumb|250px|அம்பர் கட்டியை பதக்கமாய் பதித்த நகை
thumb|250px|அம்பர் - Coleoptera, Cleridae
**அம்பர்** (*amber*) என்பது பொன் நிறத்தில் உள்ள ஒரு பொருள். இது காலத்தால் சற்றேறக்குறைய கல் போல் ஆகிவிட்ட மரப்பிசின் ஆகும். பெரும்பாலான அம்பர் கட்டிகள் 30-90 மில்லியன் ஆண்டுகளாய் உறைந்து கெட்டியாய் ஆன மரப்பிசின் ஆகும். அம்பர் என்பது தமிழில் *ஓர்க்கோலை, பொன்னம்பர், பூவம்பர், மீனம்பர், தீயின்வயிரம், செம்மீன் வயிரம், மலக்கனம், கற்பூரமணி* என்னும் பல சொற்களால் குறிக்கப்படுகின்றது. மரப்பிசினில் விழுந்துவிட்ட சிறு பூச்சிகளும் அப்படியே காலத்தால் உறைந்திருப்பது பார்க்க வியப்பூட்டுவதாகும். இப்படி தொல்பழங்காலத்து பயினி மரம் போன்ற மரங்களின் மரப்பிசினில் விழுந்து விட்ட பூச்சிகளில் சில இன்று நிலவுலகில் இல்லாமல் முற்றுமாய் அற்றுப்போய்விட்டவை. இந்த அம்பர் கட்டிகள் பால்ட்டிக் கடற்கரைகளிலும், கடலடியிலும் கிடைக்கின்றன. சில சிறு அம்பர் கட்டிகள் மீனின் வயிற்றில் இருந்தும் எடுத்துள்ளனர்.

இந்த அம்பர் கட்டிகளை துணியில் தேய்த்த பின், சிறு வைக்கோல் துண்டுகளை ஈர்ப்பதை கிரேக்க நாட்டில் உள்ள தாலஸ் (Thales) என்பவர் கி.மு 600 வாக்கில் கண்டுபிடித்தார். ஏறத்தாழ கி.மு. 300ல் வாழ்ந்த கிரேக்க மெய்யியல் அறிஞர் பிளேட்டோ அவர்கள் அம்பரின் இந்தப் பண்பைப் பற்றி குறித்துள்ளார். இந்த அம்பரை கிரேக்கத்தில் *எலெக்ட்ரான்* என்கின்றனர் (இதன் அடிப்படையில் இதனை இலத்தீனில் எலெக்ட்ரம் என்பர்). அம்பரை துணியில் தேய்ப்பதால், அவை மின்மப் பண்பு உருவாகின்றது (மின்மத் தன்மை அடைகின்றது).

## மேற்கோள்கள்

பகுப்பு:அம்பர்
பகுப்பு:படிக உருவமற்ற திண்மங்கள்
கனடாவின் சமூக அமைப்பு

**கனடாவின் சமூக அமைப்பு** கட்டமைப்பை நோக்கினால், ஆங்கிலேயர்களே (ஐக்கிய இராச்சியத்தில் இருந்து வந்தவர்கள்) பணவசதி, அரசியல் அதிகாரம், சமூக முன்னுரிமை கொண்டவர்களாக விளங்குகின்றார்கள். அவர்களுக்கு அடுத்து, பிற ஐரோப்பியர்களும், யூதமக்களும் விளங்குகின்றார்கள். 

கனடாவிற்கு குடியேறிய ஆங்கிலேயர்களில் குறிப்பிடத்தக்க விழுக்காட்டினர், அமெரிக்கர்களை போலன்றி இங்கிலாந்துக்கு சார்பானவர்கள் (Loyalists) என்பது குறிப்பிடத்தக்கது. இவர்கள், இங்கிலாந்து சமூக கட்டமைப்பின் மேல்வர்க்கம் எனலாம். மேலும், அமெரிக்கப் புரட்சியின் போது இங்கிலாந்துக்கு சார்பானோர் இங்கு வந்து குடியேறினர். 

தனியார் கல்விக்கூடங்கள், அரசு, வர்த்தகங்கள் மற்றும் ஊடகங்களை தங்கள் ஆளுமைக்குள் உட்படுத்துவதன் மூலம் அதிகார வர்க்கத்தினர் தங்களை நிலை நிறுத்திக் கொள்கின்றார்கள். மிகச் சிறிய எண்ணிக்கையான குடும்பங்களே கனடாவின் பெரும்பான்மையான செல்வத்தை கொண்டிருக்கின்றார்கள். மேலும், கனடிய சமூகத்தில் இருக்கும் ஏற்றத்தாழ்வு அமெரிக்காவில் இருக்கும் ஏற்றத்தாழ்வை விட பெரியது என்பதும் குறிப்பிடத்தக்கது. 

பொதுவாக, கனடாவிற்கு புதிதாக குடிவரும் சமூகம் அடிமட்ட பொருளாதார அடுக்கமைவில் இடம் வகிக்கும். நாளடைவில் பெரும்பாலானோர் பொது நீரோட்டத்தில் இணைவதற்கு வாய்ப்புகள் பல உண்டு. எனினும் சில சமூகங்கள் இதற்கு விதிவிலக்காக அமைவதும் உண்டு. 

கனேடிய தொல்குடிகள் மிகவும் பின் தங்கிய சமூகங்களில் ஒன்று. தொல்குடிகள், ஐரோப்பியர் வருகையால் மிகவும் பாதிக்கப்பட்டு சுரண்டப்பட்டவர்கள் ஆவார்கள். இவர்களுக்கு தற்போது பல சிறப்புச் சலுகைகள், உரிமைகள் இருந்தாலும் இவர்கள் இன்னும் ஒரு பின் தங்கிய நிலையிலேயே இருக்கின்றார்கள்.

## வெளி இணைப்புகள்
* The Rich 100 
* https://web.archive.org/web/20200222195520/http://uregina.ca/~gingrich/250a403.htm

பகுப்பு:கனடியச் சமூகம்
நல்ல சமாரியன் உவமை

thumbnail|right|250px|<center>"நல்ல சமாரியன்"
கிறித்தவப் பொதுத்திரள சேகரிப்பிலிருந்து பெற்ற படம்</center>

**நல்ல சமாரியன்** கிறிஸ்தவ விவிலியத்தின் புதிய ஏற்பாட்டிலுள்ள ஒரு உவமையாகும். இயேசு கூறிய உவமையாக அறியப்படும் இந்த உவமை நான்கு நற்செய்திகளில் லூக்கா நற்செய்தியில் (லூக்கா 10:25-37) மட்டுமே காணப்படுகிறது. கடவுளின் சட்டத்தைக் கடைபிடிக்கும் வழி உண்மையான அன்பை வெளிப்படுத்துவதேயன்றி ஏட்டில் எழுதப்பட்டதை நிறைவேற்றுவது மட்டுமல்ல என்பது இவ்வுவமையின் அடிப்படைக் கருத்தாகும்.

## பின்னணி

இயேசு இவ்வுவமையை கூறுவதற்கான பின்னணி இவ்வாறு கூறப்பட்டுள்ளது: 
இயேசு போதித்துக்கொண்டிருக்கும் போது, வழக்கறிஞர் ஒருவர் எழுந்து அவரைச் சோதிக்கும் நோக்குடன், *போதகரே, நிலைபேறுடைய வாழ்வைப் பெற நான் என்ன செய்ய வேண்டும்?* என்று கேட்டார். 
அதற்கு இயேசு, *[[திருச்சட்ட நூல்|சட்ட நூலில்]] என்ன எழுதியிருக்கிறது? அதில் நீர் என்ன வாசிக்கின்றீர்?* என்று அவரிடம் கேட்டார். 
அவர் மறுமொழியாக, *உன் முழு இதயத்தோடும், முழு உள்ளத்தோடும், முழு ஆற்றலோடும், முழு மனத்தோடும் உன் கடவுளாகிய ஆண்டவரிடம் அன்பு கூர்வாயாக. உன்மீது நீ அன்புகூர்வது போல் உனக்கு அடுத்திருப்பவர் மீதும் அன்பு கூர்வாயாக* என்று எழுதியுள்ளது" என்றார்.

இயேசு, *சரியாகச் சொன்னீர் அப்படியே செய்வீர் நீவிர் வாழ்வீர்* என்றார்.
அவர், தம்மை நேர்மையாளர் எனக் காட்ட விரும்பி, *எனக்கு அடுத்திருப்பவர் யார்?* என்று இயேசுவிடம் கேட்டார். 
அதற்கு இயேசு மறுமொழியாகக் கூறிய உவமை நல்ல சமாரியன் உவமையாகும்.

## உவமை

ஒருவர் எருசலேமிலிருந்து எரிக்கோவுக்குப் போகும்போது கள்வர் கையில் அகப்பட்டார். அவருடைய ஆடைகளைக் கள்வர்கள் உரிந்து கொண்டு, அவரை அடித்துக் குற்றுயிராக விட்டுப் போனார்கள். தற்செயலாய் அவ்வழியே வந்த சமயகுரு ஒருவர் குற்றுயிராகக் கிடந்தவரைக் கண்டும் மறுபக்கமாக விலகிச் சென்றார். அவ்வாறே லேவியர் ஒருவரும் அவ்விடத்துக்கு வந்து குற்றுயிராகக் கிடந்தவரைக் கண்டும் மறுபக்கமாய் விலகிச் சென்றார். 

ஆனால் அவ்வழியே பயணம் செய்துகொண்டிருந்த சமாரியர் ஒருவர் அருகில் வந்து அவரைக் கண்டபோது அவர்மீது பரிவு கொண்டார். விழுந்துகிடந்தவரை அணுகி, காயங்களில் திராட்சை மதுவும் எண்ணெயும் வார்த்து, அவற்றைக் கட்டி, தாம் பயணம் செய்த விலங்கின் மீது ஏற்றி, ஒரு சாவடிக்குக் கொண்டுபோய் அவரைக் கவனித்துக் கொண்டார். மறுநாள் இருதெனாரியத்தை (நாணயம்) எடுத்து, சாவடிப் பொறுப்பாளரிடம் கொடுத்து, "இவரைக் கவனித்துக் கொள்ளும் இதற்கு மேல் செலவானால் நான் திரும்பி வரும்போது உமக்குத் தருவேன்" என்றார்.

## கருத்து

பரிவு, அன்பு என்பனவேயன்றி ஒருவனது சட்ட அறிவோ பதவியோ நிலைபேறுடைய வாழ்வை அளிக்காது என்பது முக்கிய கருத்தாகும். அக்காலத்தில் யூதர் சமாரியரைத் தாழ்ந்த வகுப்பினராக நடத்தினர். இயேசு இங்கு சமாரியனை எடுத்துக்காட்டாகப் பயன்படுத்தியது எல்லோரும் சமன் என்ற கருத்தையும் வலியுறுத்துகிறது. இன்று பண்பாடுகளுக்கு ஏற்றபடி சமாரியனின் கதாபாத்திரம் பலவாறாக உருவகப்படுத்தப்படுகின்றது.

## இவற்றையும் பார்க்கவும்

* இயேசுவின் உவமைகள்

## உசாத்துணை
* மதுரை தமிழ் இலக்கிய மின்தொகுப்பு திட்டம் விவிலியம்
* ஆங்கில விக்கிபீடியா
* கத்தோலிக்க கலைக்களஞ்சியம்

## வெளி இணப்புகள்
* தமிழ் கிறிஸ்தவ சபை  உவமைகள்

## மேற்கோள்கள்

பகுப்பு:இயேசுவின் உவமைகள்
பகுப்பு:லூக்கா நற்செய்தி
மாரிமுத்தாப் பிள்ளை

**மாரிமுத்தாப் பிள்ளை** (1712-1787) என்பார் சீர்காழியிலே பிறந்து கருநாடக இசையில் பல இசைப்பாட்டுக்கள் இயற்றியும் பாடியும் பெரும்புகழ் பரப்பிய இசை முன்னோடி. இவர் தமிழ் இசையில் மும்மூர்த்திகள் என்று போற்றப்படும் தியாகராஜர், முத்துசுவாமி தீட்சிதர், சியாமா சாஸ்திரிகள் ஆகிய மூவருக்கும் முன்னிருந்த **ஆதி மும்மூர்த்திகளில்** ஒருவர். இவர் இயற்றிய பாடல்கள் தமிழில் உள்ளன. தமிழ் ஆதி மும்மூர்த்திகள் எனப்படுபவர்கள் அருணாசலக் கவிராயர்(1712-1779), மாரிமுத்தாப் பிள்ளை, முத்துத் தாண்டவர் (1525-1625).

சிதம்பரம் நடராஜர் மீதான பல பாடல்களை இவர் இயற்றியுள்ளார். அவற்றில் சில:
# தில்லை சிதம்பரமே  - அல்லால் - வேறில்லை தந்திரமே ... -  இராகம்: ஆனந்த பைரவி  
# தெரிசித்தபேரைப் பரிசுத்தராகச் சிதம்பரமன்றி யுண்டோ... - இராகம்: சௌராஷ்டிரம், தாளம்: ஆதி தாளம்
# தெய்வீக ஸ்தலமிந்தத் தில்லை - இந்தவைபோகமெங்கெங்குமில்லை... - இராகம்: பூர்வகல்யாணி, தாளம்: ஏக தாளம்
# எந்தத் தலத்தையு மிந்தத் தலத்துக்கிணை, சொல்லக் கூடாதே ஐயன்... - இராகம்: தேவகாந்தாரி, தாளம்: ஆதி தாளம்
# எந்நாளும் வாசமாம் சிதம்பரஸ்தலத்திலே, இருக்கத்தவஞ்செய்தே... - இராகம்: பியாகடை, தாளம்: ஆதி தாளம்

## உசாத்துணை
* லேனா தமிழ்வாணன் (பதிப்பாசிரியர்), *தமிழ் மும்மணிகளின் கீர்த்தனைகள்*, மணிமேகலைப் பிரசுரம், சென்னை 600 017, முதற்பதிப்பு 1987. பக்கங்கள் 1-108.
* மு. அருணாசலம், *சித்தாந்தம்*  என்னும் மாத இதழில் (மாதிகையில்) ஏப்ரல்  1990, பக். 98-99ல் ஒரு கட்டுரையில் குறிப்பிட்டபடி முத்துத்தாண்டவர் வாழ்ந்த காலம் 1525-1625.

## வெளியிணைப்புகள்
* MARIMUTHA PILLAI - COMPOSER...(18th Century)

பகுப்பு:ஆதி மும்மூர்த்திகள்
பகுப்பு:கருநாடக இசைக் கலைஞர்கள்
பகுப்பு:1787 இறப்புகள்
பகுப்பு:1712 பிறப்புகள்
அன்ட்ரே அகாசி

**அன்ட்ரே அகாசி** (Andre Kirk Agassi பிறப்பு ஏப்ரல் 29, 1970) அமெரிக்க ரெனிஸ் விளையாட்டு வீரர். உலகின் முன்னணி டென்னிசு ஆட்டக்காரர்களுள் ஒருவர். எட்டு கிராண்ட் சிலாம் பட்டங்களை வென்றவர். 1996 இல் ஒலிம்பிக்கில் விளையாடி தங்கப்பதக்கத்தைப் பெற்றவர்.

இவர் நடிகையான புருக் சீல்டை ஐ 1997 இல் திருமணம் செய்தார். பின்னர் அவரிடமிருந்து பிரிந்து பிரபல டென்னிசு வீராங்கனையான ஸ்ரெஃபி கிராஃப்ஐ திருமணம் செய்துள்ளார். இத்தம்பதியினருக்கு இரண்டு பிள்ளைகள் உள்ளனர்.

ஜூன் 24, 2006 ல் , 2006 யூ.எசு. ஓப்பன் போட்டிகளுக்குப் பின்பு தான் டென்னிசு விளையாட்டு உலகில் இருந்து ஓய்வு பெறப்போவதாக அறிவித்தார், இது இவரின் 21 ஆண்டு தொழில் ரீதியான டென்னிசு விளையாட்டின முடிவாக அமைந்தது. ஞாயிறு, செப்டம்பர் 3, 2006, ல் இவர் தன்னுடைய இறுதி ஆட்டத்தில விளையாடினார். இதில் இவர் பென்ஜமின் பெக்கர் என்பவரிடம் மூன்றாவது சுற்றிலே நான்கு செட்களை இழந்ததன் மூலம் தோல்விகண்டார்.

## கிராண்ட் சிலாம் போட்டிகளில்

### ஒற்றையர்: 15 (8ல் வெற்றியாளர், 7ல் இரண்டாமிடம்
கிராண்ட் சிலாம் என்னும் நான்கு பெரு வெற்றித் தொடர்களிலும் வென்ற ஏழு ஆண்களில் இவர் ஐந்தாவதாக அதை வென்றார். இவருக்குப்பின் அதை ரொஜர் பெடரரும் ரஃபேல் நடாலும்) பெற்றனர்.

## ஒலிம்பிக் இறுதி ஆட்டம்
### ஒற்றையர்: 1 (1 gold medal)

## பெருவெற்றித் தொடர்(கிராண்ட் சிலாம்) ஒற்றையர் ஆட்ட காலக்கோடு

## மேற்கோள்கள்

பகுப்பு:உலக முதல் தர டென்னிஸ் வீரர்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:ஈரானிய விளையாட்டு வீரர்கள்
கிளைவ் லொயிட்

**கிளைவ் லொயிட்** (பிறப்பு ஆகஸ்ட் 31, 1944) மேற்கிந்தியத் தீவுகளின் முன்னாள் துடுப்பாளர். கிரிக்கெட் வரலாற்றில் குறிப்பிடத்தக்க ஒரு தலைவரான இவர் 1974 - 1985 காலப் பகுதியில் மேற்கிந்தியத்தீவுகள் அணியினைத் தலைமை தாங்கினார். மொத்தம் 110 ரெஸ்ற்களில் 19 சதங்கள் அடங்கலாக 7515 ஓட்டங்களைப் (சராசரி 46.67) பெற்றுள்ளார்.

பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:1944 பிறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:கயானா விளையாட்டு வீரர்கள்
அரசதனியுரிமை

ஒரு குறிப்பிட்ட பண்டம் அல்லது சேவை தொடர்பில் சந்தையானது 
போட்டி எதுவுமின்றி முழுவதுமாக அரச துறையால் கட்டுப்படுத்தப்படுமாயின், அத்தகைய நிலைமை
பொருளியலில் அரசதனியுரிமை அல்லது அரசமுற்றுரிமை (government monopoly) எனப்படும். இங்கு போட்டியானது சட்ட கட்டுப்பாடின் மூலம் நீக்கப்படும், இதன் காரணமாக 
சந்தையில் வேறு நிறுவனங்கள் காணப்படாது. இந் நிலையிலிருந்து அரசால் கொடுக்கப்பட்ட தனியுரிமை (government-granted monopoly) வேறுபடும்.
இங்கும் பண்டம் அல்லது சேவைகள் தொடர்பில் தனியுரிமை காணப்படும். இத் தனியுரிமை அரசினால் அங்கீகரிக்கப்பட்ட ஒரு தனியார் நிறுவனத்திற்கு சட்டக் கட்டுப்பாடுகளுடன் அரசால் வழங்கப்படும்.
இலங்கையில் சிக‌‌ரட் உற்பத்தி அரச தனியுரிமையானது. இது அரசாங்கத்தின் எந்த ஒரு மட்டத்தினாலும் (தேசிய, மாகாண, மாவட்ட.) நடத்தப்படலாம்.

### எடுத்துக்காட்டுகள்
பல நாடுகளில் காணப்படும் அஞ்சல் சேவைகள், சமூகநல சேவைகள், தொடர் வண்டி சேவைகள்
போன்றவை அரச தனியுரிமையின் எடுத்துக்காட்டுகளாகும்.

இக் காலகட்டத்திலே சந்தையில் அரச தனியுரிமை, இல்லாது அழிக்கப்படுவதும் (தனியார்மயமாக்கல்) துரிதப்படுத்தப்படும் போக்கும் காணப்படுகின்றது.

### இவற்றையும் பார்க்க
*Government monopoly
*சந்தை

பகுப்பு:குறும்பொருளியல்
பகுப்பு:சந்தைகள்
பகுப்பு:பொருளாதாரக் கொள்கை
நேர மேலாண்மை

நேர முகாமைத்துவம் என்பது நேரப் பயன்பாட்டைத் திட்டமிடும் முறைகள் மற்றும் நுட்பங்களைக் குறிக்கிறது. வினைத்திறன் மிக்கதான நேரப் பயன்பாட்டுக்கு நேர முகாமைத்துவம் அவசியமாகிறது.

## வெளி இணைப்புகள்
* What Time is it Now? Keys to Successful Time Management
* How to Live on 24 Hours a Day  – The classic time management book
* How to Live on 24 Hours a Day  – Full text online and free PDF
* A PowerPoint based tutorial on http://www.tntech.edu/counsel/olr/Time-Management---Tutorial-imp.html 
* Time Management Articles 

###
எல்டன் மேயோ

**எல்டன் மேயோ** (*George Elton John Mayo*, டிசம்பர் 26, 1880 - செப்டம்பர் 7, 1949) ஆஸ்திரேலியாவைச் சேர்ந்த ஒரு உளவியலாளர் மற்றும் மெய்யியலாளர். இவர் தொழிற்துறை அமைப்பில் உழைக்கும் பணியாளர்களின் செயல்பாடுகளை ஆய்வு செய்தார். அந்த ஆய்வுக்கு ஹாதோர்ன் ஆய்வுகள் என்று பெயர். இந்த ஆய்வு முடிவானது மேலாண்மையியலில் மனித உறவுகள் கொள்கை *(Human Relations Theory)* எனும் புதிய பிரிவுக்கு வழி வகுத்தது. இதனால் இவர் மனித உறவுகள் கொள்கையின் தந்தை என அழைக்கப்படுகிறார்.

குயின்ஸ்லாந்து பல்கலைக்கழகத்தில் 1919 - 1923 காலத்தில் பணியாற்றிய இவர் பின்னர் பென்சில்வேனியா பல்கலைக்கழகத்தில் பணியாற்றினார். 1926 முதல் 1947 வரை ஹாவர்ட் பல்கலைக்கழகத்தில் பணியாற்றினார்.

## எழுதிய நூல்கள்
*The Human Problems of an Industrial Civilization (1933)
*The social problems of industrial civilization (1945)
*The political problems of industrial civilization (1947)

## மேற்கோள்கள்

பகுப்பு:மேலாண்மை
பகுப்பு:ஆஸ்திரேலிய மெய்யியலாளர்கள்
பகுப்பு:ஆஸ்திரேலிய உளவியலாளர்கள்
பகுப்பு:ஆத்திரேலிய அறிவியலாளர்கள்
பகுப்பு:1880 பிறப்புகள்
பகுப்பு:1949 இறப்புகள்
அய்யா பெற்ற விஞ்சை

அய்யாவழியின் புனித நூலான அகிலத்திரட்டு அம்மானையின் படி கலியை அழிக்க இறைவன் எடுத்த அவதாரமே அய்யா வைகுண்டர் ஆவார். கலியை அழிப்பதற்காக திருமால் கடலுக்குள் வைத்து வைகுண்டக் குழந்தையை பிறவி செய்து அக்குழந்தைக்கு அக்கலியை அழிப்பதற்கான வழிமுறைகளை அளிப்பதே அகிலத்திரட்டில் விஞ்சை எனப்படுகிறது. இவ்வாறான விஞ்சை மூன்று தடவை வைகுண்டருக்கு வழங்கப்படுகிறது.

## பல பார்வைகள்
அனைத்துக்கும் அப்பாற்பட்ட ஏகப்பரம்பொருளே வைகுண்டராக அவதாரம் எடுக்கின்ற போதும், சிவனிடம், குறோணியை வதம் செய்யும் போது செய்யப்பட்ட வாக்குறுதியின் காரணமாக திருமாலே குறோணியின் ஒவ்வொரு துண்டுகளையும் அழிக்கும் கடமையுடையவராவார். அதனால் தான் கலியை அழிக்கும் பொருட்டு, தனக்கும் மேலான ஏகப்பரம்பொருளுக்கு திருமால் வைகுண்டர் என்னும் பிறவியளிக்கின்ற போதும் அவருக்கும் கலியை அழிப்பதற்கான வரங்களையும், சட்டங்களையும், வழிமுறைகளையும், செயல்முறைகளையும் திருமாலே உபதேசிப்பதாக அமைந்திருக்கிறது என்பது மும்மைக் கோட்பாட்டை வலியுறுத்துவோரின் வாதமாகும்.   

சிவ ஒளியாகிய பரம்பொருளே வைகுண்டக் குழந்தைக்கு ஆதாரமாகவும் ஆதேயமாகவும் இருப்பதால் தந்தை மகன் என்னும் உறவு வந்தது. ஜீவாத்துமாவின் ஸ்தானத்திலிருக்கும் மகனாகிய வைகுண்டருக்கு பரமாத்துமாவின் ஸ்தானத்திலிருக்கும் நாராயணர் தகப்பனாக இருந்து உபதேசிப்பதே விஞ்சை என்பது சில தத்துவ ஆய்வலர்களின் முற்பாடு. கலியாகிய மாயையை மனிதன் எவ்வாறு வெற்றிகொண்டு பரகதி அடைவது என்பதை விளக்குவதே இவ்விஞ்சை என்பது அத்துவித முதன்மைவாதிகள் துணிபு. 

எது எவ்வாறாயினும் வைகுண்டர் கலியை அழிக்க எதை, எப்போது, எவ்வாறு, செய்ய வேண்டும் என்பது இவ்விஞ்சை மூலம் நேரடியாக வெளிப்படுத்தப்படுகிறது.

## வைகுண்டக் குழந்தை

சம்பூரணத்தேவனின் ஆன்மாவைத் தாங்கி நின்ற திருமாலின் உபாய மாயக் கூட்டிலிருந்து, நாராயணரின் உத்தரவின்படி சம்போரணத்தேவனின் ஆன்மாவுக்கு முக்தி கொடுக்கப்பட்டு அச்சடத்தில் திருமாலின் உள்ளம் சேர்க்கப்பட்டு இரண்டு முனிவர்களால் கடலினுள் எடுத்து செல்லப்படுகிறது. இச்சடலத்தை எடுத்து நாராயணர் அதில் ஏகாபரமான வைகுண்டக் குழந்தையை பிறவி செய்கிறார். பின்னர் அக்குழந்தையை சிறுவனாகவும், பதினாறு வயது வாலிபனாகவும், பின்னர் சம்போரணத்தேவனைத் தாங்கி நின்ற மனித உடலின் வயதாகிய 24 வயதை எட்டெச்செய்கிறார். பின்னர் அப்பாலனுக்கு கலியை அழிப்பதற்கான வழிமுறைகளையும், சட்டங்களையும், வரங்களையும் அருளுகிறார். இவ்விஞ்சையே திருச்செந்தூர் விஞ்சை ஆகும்.

## விஞ்சையருளல்
அய்யா வைகுண்டரின் அவதாரத்தைத் தொடர்ந்து வரும் முதல் விஞ்சையான திருச்செந்தூர் விஞ்சையே முக்கிய விஞ்சை என்கின்ற போதும், கலியரசன் வைகுண்டரை சிறை பிடிக்க வரும்போதும், பின்னர் சான்றோரை துவையல் தவசுக்கு அனுப்பிய பிறகும் இரு தடவை கடலுக்குள் தந்தையாகிய நாராயணரை சந்தித்து வைகுண்டர் விஞ்சை பெறுகிறார். இவ்விரண்டு விஞ்சைகளும் அருளப்படுவது முட்டப்பதி கடலுக்குள் வைத்தாகும். 

இது வரை எந்த ஞானிகளாலும், பிரம்ம தேவராலும், தேவர்களாலும், முனிவர்களாலும், ரிஷிகளாலும் அறிந்துகொள்ளப்படாததான விஞ்சையை நாராயணர் வைகுண்டருக்கு அருளுவதாக கூறுகிறார். மேலும் தான் கூறப்போகும் விஞ்சையை அணுவளவும் பிசகாமல் பின்பற்றும் படியும், அப்படி நடத்தி கலி யுகத்தை முடித்து பின்வரும் தர்ம யுகத்தில் வந்தால் அனைவரும் புகழும்படியாக நாம் அனைவரும் சிறப்பாக இருந்து வாழலாம் என்கிறார்.

## ஆதாரம்

*ஆ.மணிபாரதியின், **அகிலத்திரட்டு விளக்க உரை**, முதற் பாகம்.
*என்.அமலனின், **அய்யா வைகுண்டர் புனித வரலாறு**.

பகுப்பு:அய்யாவழி
அளிப்புரிமை

thumb|அளிப்புரிமையை பிரதிநிதித்துவப்படுத்தும் குறியீடு C எனும் எழுத்து இடப்புறம் திரும்பியிருப்பதை கவனிக்க.

**அளிப்புரிமை (copyleft)** என்ற சொல், காப்புரிமை (copyright) என்ற சொல்லிற்கு தத்துவரீதியாக செய்யப்பட்ட மாற்றமாகும்.
இது காப்புரிமைச் சட்டத்தையே பயன்படுத்தி ஆக்கமொன்றின் நகல்களை விநியோகிப்பதிலுள்ள கட்டுப்பாடுகளை நீக்கும் ஒரு வழிமுறையாக பயன்படுத்தப்படுகிறது.

ஆக்கமொன்றினை, அதன் நகல்களை, அவ்வாக்கத்தின் மாற்றம் செய்யப்பட்ட நகல்களை விநியோகிப்பதற்கான சுதந்திரத்தையும், அவ்வாறு விநியோகிக்கப்பட்ட நகல்களும் அதேமாதிரியான சுதந்திரத்தை கொண்டிருப்பதையும் இது உறுதிப்படுத்துகிறது.

## மேற்கோள்கள்

## வெளி இணைப்புகள்
* What is copyleft?—by ரிச்சர்ட் ஸ்டால்மன்
* Linus Torvalds on commercial potential of Linux software (October 2004 interview)
* Eye Magazine - Copyleft and Copyright article

பகுப்பு:சட்டம்
பகுப்பு:கட்டற்ற மென்பொருட்கள்
பகுப்பு:கட்டற்ற அறிவு
பகுப்பு:பதிப்புரிமை
பகுப்பு:கட்டற்ற, திறமூல மென்பொருள் உரிமங்கள்
சில்லாலை

**சில்லாலை** இலங்கையின் வடபுலத்தில் யாழ்ப்பாணத்துக்கு வடமேற்கே இந்தியப் பெருங்கடலின் கரையில் சம்பில் கடலுடன் ஆரம்பமாகும் ஊர். சண்டிலிப்பாய் பிரதேச செயலாளர் பிரிவில் இணைக்கப்பட்டுள்ள இவ்வூரின் எல்லைகளாக மாதகல், பண்டத்தரிப்பு, வடலியடைப்பு, சுழிபுரம் என்ற ஊர்கள் அமைந்துள்ளன.

சில்லையூர் மக்கள் கிறிஸ்தவ மதம் (கத்தோலிக்க திருச்சபை), இந்து மதம் என்பவற்றை தமது ஆன்மீக மதங்களாகவும், வேளாண்மை, மீன்பிடி, கைத்தொழில், வர்த்தகம் போன்றவற்றை தமது தொழிலாகவும் கொண்டு வாழ்கிறார்கள். பனை, தென்னை, சோலைகள், நெல்வயல்கள், கொழுந்து, வாழை, கமுகு, மா, பலா, கனிதருமரங்கள், வெங்காயம், மிளகாய், மரக்கறி நிறைந்த இடமாக இக்கிராமம் அமைந்துள்ளது.

## இறைபணி
1687 ஆண்டு பிச்சைக்கார வேடத்தில் இலங்கை வந்த முத்திப்பேறு பெற்ற யோசப் வாஸ் அடிகளாருக்கு சில்லையூர் மக்கள் புகலிடம் வழங்கி அவரின் வழிநடத்தலுடன் ஆன்மீகப்பணியை தொடர்ந்தார்கள். இக்கிராமம் 34க்கு மேற்பட்ட குருமார்களையும் 40க்கு மேற்பட்ட கன்னியாஸ்திரிமார்களையும் 10க்கு மேற்பட்ட இல்லறத்தொண்டர்களையும் இறைபணிக்கு அளித்துள்ளது.

## கதிரைச்செல்வி ஆலயம்
சில்லையூரின் மத்தியில் வானுயர்ந்த கோபுரங்களுடன் காட்சியளிப்பது சில்லையூரின் பாதுகாவலியாம் கதிரைச்செல்வியின் ஆலயம். இவ்வாலய விழாவை சில்லையூர் மக்கள் மரியன்னையின் விண்ணேர்ப்பு விழாவாக ஆவணி 15ந் திகதி மிக சிறப்பாகக் கொண்டாடுவார்கள். மணியோசையுடன் கூடிய கொடியேற்றம், திரைப்பாடல், விருத்தங்களுடன் நவநாள் வழிபாடுகள், நற்கருணைப்பவனிப் பெருவிழா, கூட்டுத்திருப்பலி, கரோலைப்பாடல்களுடன் திருச்சுருப ஊர்வலம் என்பன நடைபெற்ற பின், அன்னதானம், விளையாட்டுப் போட்டிகள், கலை கலாச்சார போட்டிகளின் இறுதியில் நாட்டியம், நாடகம், சில்லையூரின் பழமையும் பெருமையும் வாய்ந்து இன்றும் புதுமையுடனும், புகழுடனும் விளங்கும் நாட்டுக்கூத்து சில்லையூர் கலைஞர்களால் அரங்கேற்றப்படும்.

## சில்லாலை வைத்தியம்
*எல்லோரும் கைவிட்டால் சில்லாலை வைத்தியம்* என்று ஒரு பழமொழி உண்டு. சில்லையூரின் பாதுகாவலியாம் கதிரைத்தாயை *மருந்து மாதா* என்றும் அழைப்பார்கள். அதற்கமைய அநேக பரம்பரை வைத்தியர்கள் இங்கு உள்ளனர். நாடி பார்த்து வருத்தத்தைக் கண்டறிந்து வாகடம் ஏடு பார்த்து மருந்தறிந்து மூலிகைகள், தாவரஇலை, பட்டை, வேர் போன்றவற்றைக் கொண்டு வருத்தத்தை மாற்றும் சித்த ஆயுள்வேத வைத்தியர் பலர் உள்ளனர்.

குழந்தைப்பிள்ளை வைத்தியத்துக்கு தலைசிறந்த வைத்தியர்கள் இங்கு உள்ளனர். பத்துத் தலைமுறை தாண்டிய எஸ்.பி. இன்னாசித்தம்பி பரம்பரை, எஸ்.பி. அத்தனாசியார் வழித்தோன்றல்கள், இலங்கையின் புகழ்மிக்க வைத்தியர்களாக இருந்து இன்று உலகளாவிய ரீதியில் வைத்திய துறையில் பெருமையுடன் விளங்குகின்றனர்.

## சில்லாலையில் பிறந்து புகழ்பெற்றவர்கள்
*எஸ்.பி. இன்னாசித்தம்பி
*எஸ்.பி. அத்தனாசியார்
*சில்லையூர் செல்வராசன்
*பேராயர் அன்ரனி செல்வநாயகம் ஆண்டகை (மலேசியா)

## வெளி இணைப்புகள்
* தமிழ்நெட் இணையத்தளத்தில் ''சில்லாலை''
* சில்லாலை பரிசுத்த கதிரை மாதா ஆலய வருடாந்த உற்சவம் (தினக்குரல்) 

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
றிச்சர்ட் பிரான்சன்

right|thumb|றிச்சர்ட் பிரான்சன்

**றிச்சர்ட் பிரான்சன்** ( பிறப்பு ஜூலை 18, 1950) உலகின் பெரும் பணக்காரர்களுள் ஒருவர். ஆங்கிலேயரான இவர் வேர்ஜின் குழுமத்தின் தலைவர். இந்த வேர்ஜின் குழுமத்தின் கீழ் 400 நிறுவனங்கள் உள்ளன. இவருக்கு 1999 இல் சேர் பட்டம் வழங்கப்பட்டது. இவரது 16 ஆம் வயதில் தனது முதல் தொழிலாக *ஸ்டுடண்ட்* (*Student*) எனும் பெயரில் இதழ் ஒன்றைத் தொடங்கினார். ஃபோர்ப்ஸ் பத்திரிகையின் மதிப்பீட்டின் படி 2012 ஆம் ஆண்டில் இவரது சொத்தின் மதிப்பு 4.6 பில்லியன் அமெரிக்க டாலர்கள் ஆகும். இதன் மூலம் ஐக்கிய இராச்சியத்தின் பணக்காரர்கள் வரிசையில் இவர் ஆறாவது இடத்தைப் பிடித்தார்.
## மேற்கோள்கள்

பகுப்பு:தொழிலதிபர்கள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு ஆங்கிலேய எழுத்தாளர்கள்
பகுப்பு:இருபத்தொராம் நூற்றாண்டு ஆங்கிலேய எழுத்தாளர்கள்
உரத்துப்பேச (நூல்)

**உரத்துப் பேச** ஆழியாள் என்னும் புனை பெயரில் எழுதிவரும் ஆசுத்திரேலியாவில் வாழும் ஈழத்துப் பெண் எழுத்தாளர் மதுபாஷினி ரகுபதியின் முதலாவது கவிதைத் தொகுப்பாகும். இந்நூல் 2000 ஆவது ஆண்டில் ஆசுத்திரேலியாவில் வெளியிடப்பட்டது.

பகுப்பு:ஈழத்து நூல்கள்
பகுப்பு:தமிழ் கவிதை நூல்கள்
பகுப்பு:2000 தமிழ் நூல்கள்
அ. முத்துலிங்கம் கதைகள் (நூல்)

அ. முத்துலிங்கம் 2003 வரை எழுதிய எல்லாக் கதைகளினதும் தொகுப்பு நூல் இதுவாகும்.

## வெளி இணைப்புகள்
* அ. முத்துலிங்கம் கதைகள் - நூலகம் திட்டம்
* எழுத்தாளர் முத்துலிங்கம்

பகுப்பு:ஈழத்து நூல்கள்
ஜோர்ஜ் ஈஸ்ற்மன்

thumb|right|200px|ஜோர்ஜ் ஈஸ்ட்மன்

**ஜோர்ஜ் ஈஸ்ற்மன்** (ஜார்ஜ் ஈஸ்ட்மன்) (*George Eastman*, ஜூலை 12, 1854 - மார்ச் 14, 1932) ஈஸ்ற்மன் (ஈஸ்ட்மன்) கோடாக் கம்பனியின் (*Eastman Kodak Co*) நிறுவனரும் ஒளிப் படச்சுருளைக் கண்டுபிடித்தவரும் ஆவார். ஒளிப்படச்சுருளின் கண்டுபிடிப்பே புகைப்படக்கலையை சாதாரண மக்களும் பயன்படுத்த வழிவகை செய்தது. அதுவே அசையும் படங்களின் கண்டுபிடிப்புக்கும் அடிப்படையாக அமைந்தது.

## வாழ்க்கை வரலாறு‍

ஈஸ்ற்மன் (ஈஸ்ட்மன்) அவர்கள் 1854 இல் ஐக்கிய அமெரிக்காவில் உள்ள நியூயார்க் மாநிலத்தில் உள்ள யூட்டிக்கா என்னும் ஊரில் பிறந்தார். ஈஸ்ற்மன் (ஈஸ்ட்மன்) தனது பதினான்காவது வயதில் வேலை செய்ய ஆரம்பித்தார். 1888 இல் "கோடாக்" என்பதை வியாபாரக் குறியீடாக காப்புரிமை செய்து கொண்டார்.

## வள்ளன்மை

தனது நிறுவனத்தில் பணிபுரிந்த ஊழியர்களுக்கு லாபத்தில் பங்கு, மருத்துவ உதவிகள், ஆயுள் காப்பீடு, ஓய்வூதியம் போன்ற சலுகைகளை தாராளமாக வழங்கினார். தம் வாழ்நாளில் ஏறத்தாழ 100 மில்லியன் அமெரிக்க டாலர்களை மருத்துவமனைகள், கல்வி நிறுவனங்களின் நற்பணிகளுக்காகக் கொடையாக அளித்துள்ளார். இக்கொடையை பெரும்பாலும் ரோச்சஸ்ட்டர் பல்கலைக்கழகத்திற்கும், மாசாசுச்செட்ஸ் இன்ஸ்ட்டியூட் ஆஃவ் டெக்னாலஜி என்னும் பல்கலைக்கழகத்திற்கும் அளித்தார்.

## இறப்பு

ஈஸ்ட்மென் 1932 ஆம் ஆண்டில் தற்கொலை செய்து கொண்டார்.  "என் வேலை முடிந்தது. காத்திருப்பானேன்?" (*My work is done. Why wait?*) என்பதே அவர் தற்கொலைக்கு முன் எழுதி வைத்ததாகும்.

## மேற்கோள்கள்

பகுப்பு:கண்டுபிடிப்பாளர்கள்
பகுப்பு:புத்தியற்றுநர்
பகுப்பு:1854 பிறப்புகள்
பகுப்பு:1932 இறப்புகள்
பகுப்பு:அமெரிக்கக் கண்டுபிடிப்பாளர்கள்
செயற்றிட்டம்

**செயற்றிட்டம்** (project) என்பது குறித்த இலக்குகளை அடைந்து கொள்ளும் முகமாக முன்கூட்டியே தீர்மானிக்கப்பட்ட குறித்த பாதீட்டுத் தொகைக்குள்ளும், வரையறுக்கப்பட்ட கால நேரத்துக்குள்ளும், வரையறுக்கப்பட்ட வளங்களுக்குள்ளும் அடைந்து கொள்ளும் முகமாக திட்டமிட்டு வடிவமைக்கப்பட்டு செயற்படுத்தப்படுகின்ற ஒவ்வொரு முயற்சிகளும் அல்லது செயற்பாடுகளும் செயற்திட்டம் என வரையரை செய்யலாம். இங்கு மேற்கொள்ளப்படுகின்ற செயற்பாடுகள் வழமை அல்லாத மீண்டும் மீண்டும் தொடர் தன்மை அல்லாதவையாகவோ மற்றும் குறித்த காலம் முடிவடையும் போது முடிவுறுத்தப்படுபவையாகவோ இருக்கும். இதனால் ஒரு நிருவனத்தின் வழமையான செயற்பாடுகளை விட்டு முற்று முழுதாக வேறுபட்டவையாகக் காணப்படும்.
செயற்றிட்டத்தை கொண்டு நடத்தும் மேலாண்மையானது, செயற்திட்ட மேலாண்மை என அழைக்கப்படும். (செயற்திட்ட முகாமைத்துவம் - ஈழ வழக்கு)

## செயற்றிட்டத்தின் தன்மைகள்
* குறிக்கப்பட்ட தனியான நோக்கத்தினைக் கொண்டிருத்தல்
* தெளிவான தொடக்கமும் முடிவும் கொண்டிருத்தல்
* செலவினங்கள் முன்கூட்டியே பதிப்பிடக்கூடியதாக அல்லது பாதீட்டினைக் கொண்டதாக இருத்தல்
* அவற்றுக்கென பிரத்தியேகமாக வளங்கள் ஒதுக்கப்பட்டிருத்தல்
* ஒருமுறை மட்டும் செய்யப்படல்
* தெளிவாக வரையறுக்கப்பட்ட முடிவுகளுக்கான திட்டத்தைப் பின்பற்றுதல்
* பல்வேறுபட்ட தொழில்வல்லுனர்களை வேண்டிநிற்பதுடன் பல்வேறு தொழிற்பாட்டுப்பகுதியுடனும் தொடர்புபட்டதாகக் காணப்படும்

## வெளி இணைப்பு
* திட்ட மேலாண்மை - பாலாவின் வலைப்பதிவு

பகுப்பு:செயற்திட்ட மேலாண்மை
பகுப்பு:செயற்றிட்ட மேலாண்மை
அங்க இப்ப என்ன நேரம்? (நூல்)

அ. முத்துலிங்கம் எழுதிய கட்டுரைகளின் தொகுப்பு நூல் இதுவாகும். இதுவே இவரது முதற் கட்டுரைத் தொகுப்பாகும்.
கனடாவில் வாழ்வியல் முறைகள், எதிர்பாராத சந்திப்புகள், ரசனை, பயணங்கள், கண்டதும் கேட்டதும், மொழிபெயர்ப்பு, விமர்சனம், அனுபவக்கதை, சிந்திப்பதற்கு என்று 9 பிரிவாகத் தன் கட்டுரைகளை வகைப்படுத்தி இத்தொகுதியில் வழங்கியுள்ளார்.

## மேற்கோள்கள்

## வெளி இணைப்புகள்
* அங்க இப்ப என்ன நேரம்?  - நூலகம் திட்டம்

பகுப்பு:ஈழத்து நூல்கள்
மனோரமா இயர்புக்

**மனோரமா இயர்புக்** என்பது ஆண்டுக்கொரு முறை வெளியாகும் பொதுப்பயன் வெளியீடாகும். ஆண்டுக்கொரு முறை பல்துறையிலும் நிகழும் உலக நடப்புகள் யாவையும் அறிவார்ந்த ஒரு தொகுப்பாகத் தரும் ஒரு வெளியீடு. இது உலகளாவிய அறிவியல், அரசியல், மருத்துவம், விளையாட்டுக்கள், மக்கள் வாழ்வியல், மாணவர்களுக்குத் தேவையான பொது அறிவுச் செய்திகள், பன்னாட்டுப் புள்ளிவிவரங்கள் என பல பயனுடைய கருத்துக்களையும் செய்தி, மற்றும் குறிப்பக்களையும் தாங்கி வரும் ஒரு வெளியீடு. 1990 இல் இருந்து தொடர்ந்து வெளியிடப்படுகின்றது. இந்த ஆண்டுநூலை மலையாள மனோரமா பதிப்பகம், கோட்டயம், சென்னையில் இருந்தும் பிற இடங்களில் இருந்தும் வெளியிடுகின்றது. மலையாள மனோரமா பதிப்பகம், தமிழைத் தவிர ஆங்கிலத்திலும் மலையாளம், இந்தி, வங்காளி மொழிகளிலும் அவ்வவ் மொழிகளுக்கான சிறப்புப் பகுதிகளுடன் வெளியிடுகின்றது.

பகுப்பு:இந்திய இதழ்கள்
செந்தமிழ்ச் செல்வி (இதழ்)

**செந்தமிழ்ச் செல்வி** என்னும் இலக்கியத் திங்களிதழ் அல்லது மாதிகை [1925] ஆம் ஆண்டில் இருந்து வெளிவருகின்றது. இது சைவ சித்தாந்த நூற்பதிப்புக் கழகத்தால் துவக்கபட்டது. இதன் ஆசிரியர் (2006) இரா. முத்துகுமாரசுவாமி. இவருக்கும் முன்னால் இவ்விதழை நிறுவியவரும் பல்லாண்டு ஆசிரியராகவும் இருந்தவர் வ. சுப்பையாப் பிள்ள அவர்கள். தேவநேயப் பாவாணர், மதுரை இரா. இளங்குமரன், க.ப. அறவாணன், இசை அறிஞர் வீ. ப. கா. சுந்தரம், பி.எல் சாமி போன்ற புகழ்பெற்ற தமிழ் எழுத்தாளர்கள் இவ்விதழில் எழுதிவந்துள்ளனர்.

## குறிப்புகள்

பகுப்பு:இந்தியத் தமிழ் இதழ்கள்
பகுப்பு:1920 களில் வெளிவந்த தமிழ் இதழ்கள்
பகுப்பு:தனித்தமிழ் இதழ்கள்
கல்கி

**கல்கி** என்னும் தலைப்பில் உள்ள கட்டுரைகள் கீழே உள்ளன.

*கல்கி (எழுத்தாளர்)
*கல்கி (இதழ்)
*கல்கி (அவதாரம்)
*கல்கி (1996 திரைப்படம்)
*கல்கி (2017 குறும்படம்)

பகுப்பு:பக்கவழி நெறிப்படுத்தல்
ஊழியன் (இதழ்)

thumb|வலது|ஊழியன் இதழின் அட்டைப்பக்கம்
**ஊழியன்** என்பது 1930களில் காரைக்குடியில் இருந்து வெளிவந்த ஒரு பத்திரிக்கை. 1920களில் சொ.முருகப்பாவால் தொடங்கப்பட்ட *தனவைசிய ஊழியன்*, 1930இல் இராய.சொவால் *ஊழியன்* என்று பெயர் மாற்றம் செய்யப்பட்டு வெளிவந்தது. காந்திய அடிப்படையில் விடுதலைப் போரில் தொண்டு செய்யும் இதழாக இது செயல்பட்டது. புகழ் பெற்ற தமிழ் எழுத்தாளர்கள் வ.ரா, தி.ஜ.ர, புதுமைப்பித்தன் ஆகியோர் இப்பத்திரிக்கையில் துணை ஆசிரியர்களாக இருந்துள்ளனர். கொத்தமங்கலம் சுப்பு, எஸ். எஸ். வாசன் ஆகியோரும் பணி புரிந்துள்ளார்கள்

## வரலாறு
இந்து மதாபிமான சங்கத்தைச் சேர்ந்தவர்கள் சிலர் இணைந்து 1919 இல் தனவைசிய ஊழியர்கள் சங்கம் என்ற அமைப்பை உருவாக்கினர். அந்தச் சங்கத்தின் சார்பில் சொ.முருகப்பாவை ஆசிரியராகக் கொண்டு 8.9.1920 அன்று தன வைசிய ஊழியன் என்ற பெயரில் இந்த வார இதழைத் தொடங்கப்பட்டது. இதில் 14.7.1922 அன்று முதல் இராய. சொக்கலிங்கம் இதழாசிரியராகப் பொறுப்பேற்றார். 14.7.1925 இல் ஊழியன் என்று பெயர் மாற்றப்பட்டது. 18.7.1940 அன்று அறிவிப்புடன் இதழ் நிறுத்தப்பட்டது.

## மேற்கோள்கள்

பகுப்பு:தமிழ் இதழ்கள்
தமிழ்ப்பணி (இதழ்)

**தமிழ்ப்பணி** என்பது 1967-ஆம் ஆண்டிலிருந்து  மாதந்தோறும் வெளிவரும் ஒரு தமிழ்ச் சிற்றிதழ் ஆகும். இது தமிழ்நாட்டின், சென்னையிலிருந்து வெளியாகிறது. இதன் நிறுவனரும் சிறப்பாசிரியரும் வா. மு. சேதுராமன் ஆவார். இதன் ஆசிரியராக வ. மு. சே. திருவள்ளுவர் உள்ளார்.

இந்த இதழானது  கவிதை, கட்டுரைகள் அடங்கிய படைப்புகளைத் தாங்கி வருகின்றது. இது மரபுக் கவிதைக்கு முக்கியத்துவம் அளிக்கிறது. இதில் வா. மு. சே. யின் கவிதைகள் மற்றும் பல கவிஞர்களின் படைப்புகள் அதிகமாக இடம்பெற்றன. இப்பத்திரிகையில் பேராசிரியர் டாக்டர் சஞ்சீவி, தில்லைநாயகம், நாரண துரைக்கண்ணன் போன்றவர்களின் கட்டுரைகள் வெளிவந்துள்ளன. நூலகம் பற்றிய சிறப்புக் கட்டுரைகள், மலேசியத் தமிழ் எழுத்தாளர்களின் எழுத்துக்கள், தமிழின் சிறப்பை வலியுறுத்தும் கட்டுரைகள் இதில் வெளிவந்துள்ளன. புதுக் கவிதையை எதிர்த்து தமிழண்ணல் எழுதிய கட்டுரைகள் இதில் தொடர்ந்து வந்தன.

இவ்விதழில் தமிழ் மொழி, தமிழர், தமிழ்நாடு, இலங்கை மற்றும் தமிழர் பெருமளவில் வாழும் நிலப்பகுதிகளில் நிலவும் அரசியல் பற்றிய செய்திகளையும் கருத்துக்களையும் வெளியிடுவதாக இருந்தது. 2006 ஆம் ஆண்டு (திருவள்ளுவர் ஆண்டு 2037) வரை *தமிழ்ப்பணி*யின் 39 தொகுதிகள் வெளிவந்துள்ளன.

## மேற்கோள்கள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
வோல்ட்டு

**வோல்ட்டு** என்பது மின்னழுத்தத்தை அளக்கப் பயன்படும் ஒரு மின் அலகு. இதன் குறியீடு (V). ஓர் (Ω) ஓம் (மின்னியல்) மின்தடையுள்ள ஒன்றில் ஓர் ஆம்பியர் மின்னோட்டம் பாயத் தேவையான மின்னழுத்தம் என்பது ஒரு வோல்ட்டு. இன்னொரு விதமாகச் சொல்வதானால், ஓரு கூலம் மின்மம் (மின்னேற்பு), நகர்ந்து ஒரு ஜூல் அளவு வேலை (ஆற்றல்) செய்யப் பயன்படும் மின்னழுத்தம். வேறு ஒரு விதமாகக் கூறின் ஓர் ஓம் தடையுள்ள ஒன்றில் ஒரு வாட் அளவு மின்திறன் செலவாகப் பயன்படும் மின்னழுத்தம் ஒரு வோல்ட்டு ஆகும். இம் மின்னலகுக்கு இப்பெயரை இத்தாலிய மின்னியல் முன்னோடி அலெசான்றோ வோல்ட்டா அவர்களின் நினைவாக சூட்டப்பட்டது. இரவு வேளைகளில் அல்லது இருட்டான இடங்களில் பயன்படுதக் கையில் எடுத்துச் செல்லும் மின்னொளிக் குழலில் பயன்படும் மின்கலங்கள் ஓவ்வொன்றும் பெரும்பாலும் 1.5 V (வோல்ட்டு) அழுத்தம் தரவல்லது.

:\mbox{V} = \dfrac{\mbox{kg} \cdot \mbox{m}^2}{\mbox{A} \cdot \mbox{s}^{3}}. 
 
:\text{V} = \text{A} \cdot \Omega= \dfrac{\text{W}}{\text{A}} = \dfrac{\text{J}}{\text{C}}.

## பரவலாக அறியப்படும் சில வோல்ட்டுகள்
150px|thumb|1.5 வோல்ட்டு C-வகை மின் கலம்
சில பழக்கமான வோல்ட்டு அழுத்தம் தரும் மின்வாய்கள்:
* நரம்பு அணுவில் வினை தூண்டும் மின்னழுத்தம்: 40 மில்லி வோல்ட்டு (ஒரு மில்லி வோல்ட்டு = 1/1000 வோல்ட்டு)
* மீண்டும் மின்னேற்பு ஊட்டவல்ல ஆல்க்கலைன் வகை ஒற்றை மின்கலங்கள்: 1.2 வோல்ட்டு 
* மீண்டும் மின்னேற்பு ஊட்ட இயலா ஒற்றை உருளை மின்கலம்: பல வகைகளும் (AAA, AA, C, D): 1.5 வோல்ட்டு
* லித்தியம் பாலிமர் வகை மீள் மின்னேற்பு ஊட்ட வல்ல மின்கலம்: : 3.7 வோல்ட்டு
* தானுந்து (கார்) மின் கலம்: 12 வோல்ட்டு
* வீட்டு மின்சாரம்: அமெரிக்கா, கனடா 120 வோல்ட்டு, ஆஸ்திரேலியா 240 வோல்ட்டு, ஐரோப்பா, இந்தியா 220-230 வோல்ட்டு. 
* மின்சாரத்தை பகிர்ந்தளிக்கவும் நெடுந்தொலைவு கடத்துவதற்கும் பயன் படுத்தப்படும் உயர் மின்னழுத்தம்: 110 கிலோ வோல்ட்டு .
* மின்னல்: மின்னழுத்தம் அதிகமாக வேறுபடும், ஆனால் பெரும்பாலும் சுமார் 100 மெகா வோல்ட்டு ( 1 மெகா = 106) இருக்கும் .

## வோல்ட்டு அலகை துல்லியமாய் வரையறை செய்தல்

மின்னழுத்தத்தைத் மிகத் துல்லியமாக வரையறை செய்ய ஜோசப்சன் விளைவு என்னும் குவாண்ட்டம் நுண் இயற்பியலின் அடிப்படையில் வரையறை செய்துள்ளார்கள். இந்த ஜோசப்ப்சன் விளைவு (Josephson Effect) என்பது இரு மின் மீ்கடத்திகளின் (superconductors) இடையே ஒரு மிக மெல்லிய வன்கடத்தி (கடத்தாப்பொருள்) இருந்தால், அவ் வன்கடத்தியை ஊடுருவிப் பாயும் புழைமின்னோட்டம் (tunneling current) பற்றியதாகும். வோல்ட்டு அலகைத் துல்லியமாக நிறுவ அமெரிக்காவிலுள்ள NIST என்னும் நிறுவனம் ஜோசப்சன் விளைவு நிகழும் ஒரு நுண் ஒருங்கிணைப்புச் சுற்றுச் சில்லு செய்துள்ளது. NIST (National Institute of Standards and Technology) என்னும் நிறுவனம் தரம் நிறுவவும், தேறவும், அவைகளுக்குமான தொழில் நுட்பங்களை ஆயவும் நிறுவியதாகும்.

## மேற்கோள்கள்

பகுப்பு:மின்னியல் அலகுகள்
பகுப்பு:மின்னியல்
அடோல்ஃப் பிக்

**அடோல்ஃப் காசுட்டன் இயூஜின் பிக்** (*Adolf Gaston Eugen Fick*, 22 பெப்ரவரி 1852 – 11 பெப்ரவரி 1937) என்பவர் செருமானியக் கண் மருத்துவர் ஆவார். இவர் தொடு வில்லையைக் கண்டுபிடித்தார். இவர் செருமனிய உடலியங்கியலாலர் அடோல்ஃப் இயூஜின் பிக்கின் மருமகனும், செருமானிய உடற்கூற்றியல் பேராசிரியர் பிரான்சு லுட்விக் பிக்கின் மகனும் ஆவார்.

பிக்கிற்கு மூன்று வயதாக இருந்தபோது, ​​அவரது தாயார் இறந்துவிட்டார், ஆறு வயதாக இருந்தபோது, ​​அவரின் தந்தை உடற்கூற்றியல் பேராசிரியரான லுட்விக் ஃபிக் இறந்தார். விரைவில், அவர் அடால்ஃப் ஃபிக்கின் குடும்பத்தில் வளர்ந்தார். அடோல்ஃப் இயூஜின் பிக் அவரது மாமா, ஒரு பிரபலமான உடலியங்கியல் நிபுணர், அவரது மருமகனின் கண் மருத்துவப் படிப்பில் தாக்கத்தை ஏற்படுத்தினார்.

இளைய ஃபிக் வூர்சுபர்க், சூரிக், மார்பர்க், ப்ரீபர்க் ஆகிய இடங்களில் மருத்துவம் பயின்றார். 1884 ஆம் ஆண்டில், மேரி என்பவரத் திருமணம் செய்ய ஃபிக் ஜெர்மனிக்குச் சென்றார்; இவர்களுக்கு எட்டு குழந்தைகள்.

1888-ஆம் ஆண்டில், தொடு வில்லையின் முதல் வெற்றிகரமான எடுத்துக்காட்டாகக் கருதப்பட வேண்டிய கனமான பழுப்பு நிற கண்ணாடியால் செய்யப்பட்ட குவியமில்லா விழிவெண்படலத்தை உருவாக்கிப் பொருத்தினார். இதனை அவர் முதலில் முயல்கள் மீதும், பின்னர் தனக்கும், கடைசியாக ஒரு சிறிய தன்னார்வலர் குழுவிலும் சோதனை செய்தார். இது தொடு வில்லையின் முதல் வெற்றிகரமான மாடலாகக் கருதப்பட்டது. இவரது யோசனை அடுத்தடுத்த ஆண்டுகளில் பல கண்டுபிடிப்பாளர்களால் சுயாதீனமாக முன்னெடுக்கப்பட்டது.

முதலாம் உலகப் போரின் போது, ​​ஃபிக் பிரான்சு, உருசியா, துருக்கி ஆகிய நாடுகளில் உள்ள மருத்துவமனைகளுக்கு தலைமை தாங்கினார். அதே நேரத்தில் அவர் கண் மருத்துவ உடற்கூறியல், ஒளியியல் ஆகியவற்றில் தொடர்ந்து பணியாற்றினார்.

## மேற்கோள்கள்

## வெளி இணைப்புகள்
* Fick biography  - The "Kontaktbrille" of Adolf Eugen Fick (1887)
* Fick biography - Contact Lens History, the overseas pioneers

பகுப்பு:1852 பிறப்புகள்
பகுப்பு:1937 இறப்புகள்
பகுப்பு:செருமானிய மருத்துவர்கள்
பகுப்பு:செருமானியக் கண்டுபிடிப்பாளர்கள்
பகுப்பு:செருமானிய அறிவியலாளர்கள்